Paterna entrega diplomes i patinets als 4 alumnes guanyadors del Concurs de Dibuix i Fotografia Infantil sobre mobilitat sostenible
15/12/2015

# Paterna entrega diplomes i patinets als 4 alumnes guanyadors del Concurs de Dibuix i Fotografia Infantil sobre mobilitat sostenible

[![Foto de los  escolares ganadores en el concurso de Dibujo y Fotografía Infantil sobre movilidad sostenible](/images/noticias/2015/12/ganadore-concurso-mobilidad.jpg)](/images/noticias/2015/12/ganadore-concurso-mobilidad.jpg)

15.12.2015

Els guanyadors d’esta IX edició pertanyen als col•legis de Les Dominiques, NÚM. 9 de Lloma Llarga, El Armelar i el Col•legi Palma

L’Ajuntament de Paterna ha entregat hui quatre patinets als alumnes guanyadors del Concurs Infantil de Dibuix i Fotografia que, cada any, el consistori organitza amb motiu de la setmana de la mobilitat sostenible i en el qual participen els estudiants de 2n i 6é curs de Primària de tots els col•legis públics i concertats de Paterna.

En esta IX edició, els tres premiats en la categoria de Dibuix en què concorrien alumnes de 2n de Primària han sigut Tania Garcia Oliver, del col•legi de Les Dominiques de Mas del Rosari, Iria Pérez-Paradela López, del CEIP NÚM. 9 de Lloma Llarga-Valterna, Alejandra Aragó Enguix, del col•legi El Armelar de Terramelar. En la categoria de Fotografia en què participaven alumnes de 6é de Primària, el guanyador ha sigut Lorenzo Alonso Gómez, del Col•legi Palma.

La regidora de Seguretat, Infraestructures i Medi Ambient, Núria Campos i el regidor d’Educació, Esports i Joventut, José Manuel Mora han sigut els encarregats de fer entrega dels diplomes i els patinets als quatre premiats del concurs d’enguany, el lema del qual era “Mobilitat = persones + transport. Imagina que et transformes en un mitjà de transport per Paterna. Quin series?”.

L’acte d’entrega de premis ha tingut lloc en el saló de plens del consistori, a què han arribat en un autobús facilitat per Edetania Bus tots els companys de classe dels quatre premiats per a abrigar-los i disfrutar junts d’una jornada en què el transport sostenible ha sigut l’eix central del dia.

Tant Campos com Mora han destacat la importància de difondre entre els menors els avantatges mediambientals i de mobilitat del transport sostenible alhora que han agraït a tots els assistents la seua participació i les ganes que han posat en cada un dels treballs presentats.